CELEX: 32010D1231(01)
Language: et
Date: 2010-12-22 00:00:00
Title: Komisjoni otsus, 22. detsember 2010 , millega muudetakse otsust 2009/964/EL ühenduse tervisevaldkonna teise tegevusprogrammi (2008–2013) rakendamise 2010. aasta töökava vastuvõtmise, programmi meetmete rahalise toetusega seotud valiku-, rahastamis- ja muude kriteeriumide ning ühenduse osamaksu kohta Maailma Tervishoiuorganisatsiooni (WHO) tubaka tarbimise leviku vähendamise raamkonventsiooni toetuseks

31.12.2010   
            
            
               ET
            
            
               Euroopa Liidu Teataja
            
            
               C 358/23
            
         KOMISJONI OTSUS,
   22. detsember 2010,
   millega muudetakse otsust 2009/964/EL ühenduse tervisevaldkonna teise tegevusprogrammi (2008–2013) rakendamise 2010. aasta töökava vastuvõtmise, programmi meetmete rahalise toetusega seotud valiku-, rahastamis- ja muude kriteeriumide ning ühenduse osamaksu kohta Maailma Tervishoiuorganisatsiooni (WHO) tubaka tarbimise leviku vähendamise raamkonventsiooni toetuseks
   2010/C 358/04
   EUROOPA KOMISJON,
   võttes arvesse Euroopa Liidu lepingut ja Euroopa Liidu toimimise lepingut,
   võttes arvesse Euroopa Parlamendi ja nõukogu 23. oktoobri 2007. aasta otsust nr 1350/2007/EÜ, millega kehtestatakse ühenduse teine tervisevaldkonna tegevusprogramm (2008–2013), (1) eriti selle artikli 8 lõiget 1,
   võttes arvesse komisjoni 15. detsembri 2004. aasta otsust 2004/858/EÜ, millega asutatakse vastavalt nõukogu määrusele (EÜ) nr 58/2003 täitevamet nimega Rahvatervise Programmi Täitevamet ühenduse rahvatervise valdkonna tegevusprogrammi juhtimiseks, (2) eriti selle artiklit 6,
   ning arvestades järgmist:
   
               (1)
            
            
               Komisjon otsus 2009/964/EL (3) võeti vastu 18. detsembril 2009.
            
         
               (2)
            
            
               Hulk algselt kavandatud hankeid ei olnud edukad ja neid 2010. aastal ei rakendata. Seega peaks algselt hangetele eraldatud eelarveosa olema nüüd kasutatav muude meetmete jaoks.
            
         
               (3)
            
            
               Kaks 2010. aasta töökava alusel kaasrahastatavat eesistujariigi konverentsi korraldatakse vastavalt 2010. aasta teisel poolel ja 2011. aasta esimesel poolel.
            
         
               (4)
            
            
               Üks algselt 2010. aasta töökavas sisalduv otsetoetusleping rahvusvaheliste organisatsioonidega jääb sõlmimata, ja teiste lepingute hinnangulisi summasid vähendatakse. Seega peaks algselt rahvusvaheliste organisatsioonidega sõlmitavatele otsetoetuslepingutele eraldatud eelarveosa olema nüüd kasutatav muude meetmete jaoks.
            
         
               (5)
            
            
               Ühte halduskokkuleppel teadusuuringute ühiskeskusega tehtavat hanget, mida rahastatakse mehhanismi „Muud meetmed” alusel, ei rakendata. Seega peaks see eelarveosa, mis algselt oli eraldatud halduskokkuleppel teadusuuringute ühiskeskusega tehtavatele hangetele, mida rahastatakse nimetatud mehhanismi alusel, olema nüüd kasutatav muude meetmete jaoks.
            
         
               (6)
            
            
               On vaja muuta eelarve jaotust komisjoni otsuse 2009/964/EL I lisa punktis 2 osutatud eri rahastamismehhanismide vahel, et oleks võimalik rahastada suuremat hulka ühismeetmeid ja projekte.
            
         
               (7)
            
            
               Algselt eri rahastamismehhanismidele eraldatud eelarve muudatused ületavad komisjoni otsuse 2009/964/EL artikli 1 lõikes 2 sätestatud 20 % ja seega on käsitatavad juba vastuvõetud rahastamisotsuse oluliste muudatustena, mis nõuavad rahastamisotsuse muutmist.
            
         
               (8)
            
            
               Seetõttu tuleks komisjoni otsust 2009/964/EL vastavalt muuta.
            
         
               (9)
            
            
               Käesoleva otsusega ettenähtud meetmed on kooskõlas otsuse 1350/2007/EÜ artiklis 10 osutatud komitee arvamusega,
            
         ON TEINUD JÄRGMISE OTSUSE:
   Ainus artikkel
   Otsuse 2009/964/EL I lisa muudetakse järgmiselt:
   
               1.
            
            
               Punktis 2.1 (projektikonkursid) asendatakse esimese lõigu teine lause järgmisega:
               „Projektikonkurssideks kasutatavate vahendite hinnanguline summa on kokku 16 300 000 eurot (ligikaudu 34,7 % tegevuseelarvest).”.
            
         
               2.
            
            
               Punktis 2.2 (hankemenetlused) asendatakse teise lõigu esimene lause järgmisega:
               „Hankemenetlusteks kasutatavate vahendite hinnanguline summa on kokku 7 864 640 eurot (ligikaudu 16,7 % tegevuseelarvest).”.
            
         
               3.
            
            
               Punktis 2.3 (ühismeetmed) asendatakse esimese lõigu teine lause järgmisega:
               „Ühismeetmete projektikonkursiks kasutatavate vahendite hinnanguline summa on kokku 16 000 000 eurot (ligikaudu 34,1 % tegevuseelarvest).”.
            
         
               4.
            
            
               Punktis 2.5 (konverentsid tervishoiu ja riskihindamise valdkonnas) asendatakse esimese lõigu teine lause järgmisega:
               „Konverentside projektikonkursiks kasutatavate vahendite hinnanguline summa on kokku 850 000 eurot (ligikaudu 1,8 % tegevuseelarvest): 200 000 eurot Euroopa Liidu eesistujariigi korraldatud konverentsideks ja 650 000 eurot muudeks konverentsideks.”.
            
         
               5.
            
            
               Punkti 2.5.1 Euroopa Liidu eesistujariigi korraldatavad konverentsid muudetakse järgmiselt:
               
                           a)
                        
                        
                           esimene lõik asendatakse järgmisega:
                           „Kaht Euroopa Liidu eesistujariigi korraldatavat konverentsi (üht 2010. aasta teisel poolaastal ja teist 2011. aasta esimesel poolaastal) saab Euroopa Liit kaasrahastada kuni 100 000 eurot ulatuses, Euroopa Liidu maksimaalse kaasrahastamismääraga 50 % kõikidest abikõlblikest kuludest.”;
                        
                     
                           b)
                        
                        
                           viies lõik asendatakse järgmisega:
                           „2010. aasta töökava alusel kaasrahastatakse järgmiseid eesistujariigi konverentse: kroonilisi haigusi käsitlev eesistujariigi konverents, mis peetakse 2010. aasta oktoobris Belgia eesistumise ajal ja ennetustegevuse alane eesistujariigi konverents, mis peetakse 2011. aasta mais Ungari eesistumise ajal.”.
                        
                     
         
               6.
            
            
               Punktis 2.6 (koostöö rahvusvaheliste organisatsioonidega) asendatakse esimese lõigu teine lause järgmisega:
               „Hinnanguline kogusumma on 2 600 000 eurot (ligikaudu 5,5 % tegevuseelarvest).”.
            
         
               7.
            
            
               Punktis 2.8 (muud meetmed) asendatakse teise lõigu neljas lause järgmisega:
               „Selleks on eraldatud kokku 1 100 000 eurot (ligikaudu 2,3 % tegevuseelarvest).”.
            
         
               8.
            
            
               Punkti 3.2.1.1 (praeguste ja uute nakkushaiguste ennetamise ja tõrje arendamine) muudetakse järgmiselt:
               
                           a)
                        
                        
                           esimene lõik jäetakse välja;
                        
                     
                           b)
                        
                        
                           kolmas taane jäetakse välja:
                           
                                       „—
                                    
                                    
                                       Liikmesriikide tasandil tervishoiusüsteemi raames tuberkuloosiga seotud juhtimistegevuse ja teenuste osutamist käsitleva uuringu väljatöötamine, elluviimine ja tulemuste analüüsimine. Uuringu eesmärk on teha võimalikuks eri mudelite kirjeldav analüüs programmi tulemuslikkuse kohta. Tuberkuloosiga seotud teenuste osutamise üksikasjalik kirjeldus võimaldaks tõhusamat lähenemist, et hinnata vahendite jaotamist ja liikmesriikide jõupingutusi tuberkuloosi tõrjes.
                                       (Hankemenetlus)”.
                                    
                                 
                     
         
               9.
            
            
               Punkti 3.2.1.2 (tervishoiu hädaolukordadeks, sealhulgas kliimamuutuseks, gripipandeemiaks ja piirkondadevaheliseks koostööks valmisoleku ning nendes olukordades reageerimise parandamine) muudetakse järgmiselt:
               
                           a)
                        
                        
                           esimene taane jäetakse välja:
                           
                                       „—
                                    
                                    
                                       Kavandatud meetmed hõlmavad järgmist: parimate tavade kindlaksmääramine ja vahetamine, dokumentide koostamine, koolitus, meediat ning üldsuse ja erialatöötajatega suhtlemist käsitlevad küsimused, tervishoiu hädaolukordadeks valmistumise mudelkavade ja -tehnika edendamine, kriisijuhtimise viitesuunised, personali ja abipersonali koolitamine ootamatute olukordadega toimetulekuks, koolituskavad (koolituse laad, eesmärk, sisu), terviseohutuse komitee ja ülemaailmse terviseohutuse algatuse (GHSI) programmi raames kindlakstehtud peamiste meetmete tutvustamine, kriisiolukorraga toimetuleku logistiliste külgede hindamine, sealhulgas talitluspidevuse küsimused, võttes arvesse juhtumite rahvusvahelist mõõdet.
                                       (Hankemenetlus)”.
                                    
                                 
                     
                           b)
                        
                        
                           viies taane jäetakse välja:
                           
                                       „—
                                    
                                    
                                       Uuring, mis käsitleb liikmesriikides kehtivaid õigusakte isikuandmete kogumise kohta eelkõige tervishoiu hädaolukordades. Eesmärk on käsitleda andmekaitse toimimist sellises olukorras. Tulemused peaksid aitama ohu tõrjumisel parandada kontaktide kindlakstegemise koordineerimist.
                                       (Hankemenetlus)”.
                                    
                                 
                     
         
               10.
            
            
               Punkti 3.2.1.3 (bioloogilistest, keemilistest ja radioloogilistest teguritest tulenevale ohule ning haiguste tõttu tekkivale keskkonnakoormusele reageerimise praeguse suutlikkuse võimendamine) muudetakse järgmiselt:
               
                           a)
                        
                        
                           esimene taane jäetakse välja:
                           
                                       „—
                                    
                                    
                                       Keemiliste ja radioaktiivsete ainete riiklike referentlaboratooriumide uuring ja auditeerimine, sealhulgas koolitus oskuste ja suutlikkuse jagamise kohta. Uuringu eesmärk on luua ELi tasandil toimiva referentlaboratooriumide süsteemi põhimõte, esitades analüütilise ülevaate referentlaboratooriumide praeguse olukorra kohta liikmesriikides ja uurides üksikasjalikult asjakohaseid tõendeid ELi referentlaboratooriumide võrgustiku loomise võimalike eeliste ja puuduste kohta. Uuringus tuleks käsitleda ELi referentlaboratooriumide süsteemi ülesehituse minimaalseid põhielemente, sealhulgas selle väljatöötamise kriitilisi elemente ning riiklikku ja rahvusvahelist koostöövõrgustikku, mis on haiguspuhangute uurimisel ja neile reageerimisel tõhusa tegevuse eeltingimus.
                                       (Hankemenetlus)”;
                                    
                                 
                     
                           b)
                        
                        
                           neljas taane jäetakse välja:
                           
                                       „—
                                    
                                    
                                       Toetatakse terviseohutuskomitee 2010. aasta prioriteete, sealhulgas selle sektsioonide ja töörühmade tegevust.
                                       (Hankemenetlus)”.
                                    
                                 
                     
         
               11.
            
            
               Punktist 3.2.2.1 (ennetustöö arendamine patsientide ohutuse valdkonnas) jäetakse välja esimene taane:
               
                           „—
                        
                        
                           Konverents, mille käigus käsitletakse heade tavade ja vahendite vahetamist patsiendi ohutuse alal. Eesmärk on tutvustada esimesi tulemusi teise tervisprogrammi 2009. aasta projektikonkursi raames väljatöötatud meetmete ja vahendite kohta ning määratleda nende levitamise ja kasutamise strateegia. Konverents viib omavahel kokku riiklikud tervishoiuasutused, tervishoiutöötajad, tööstuse ja riskihindamise eksperdid. Konverentsi tulemuste abil peaks olema lihtsam luua seos patsiendi ohutusega seotud tegevuspõhimõtete määratlemise riikliku ja Euroopa tasandi ning tervishoiuvaldkonna vahel ning parandada eelkõige piirialadel tervishoiutöötajate vahetust ja koolituskavasid.
                           (Hankemenetlus)”.
                        
                     
         
               12.
            
            
               Punkti 3.2.2.2 (teaduslik nõustamine ja riskihindamine) muudetakse järgmiselt:
               
                           a)
                        
                        
                           kolmas taane jäetakse välja:
                           
                                       „—
                                    
                                    
                                       Riskihindamise dialoog nanotehnoloogiaid käsitleva prognoosiva analüüsi kaudu. Eesmärk on määrata kindlaks riskihindamise küsimused, mis tõusevad esiplaanile teise ja kolmanda põlvkonna nanotehnoloogiate kasutuselevõtmisega, ja neid arutada.
                                       (Halduskokkulepe Teadusuuringute Ühiskeskusega)”;
                                    
                                 
                     
                           b)
                        
                        
                           kaheksas taane jäetakse välja:
                           
                                       „—
                                    
                                    
                                       Koostöö riskihindamise vallas, mis toimub riskihindamisega seotud konkreetseid või üldteemasid käsitlevate õpikodade kaudu ning toiduks mittekasutatavate toodete teaduskomiteedes komisjonis tehtava töö kaudu ekspertide omavahelise dialoogi edendamiseks.
                                       (Hankemenetlus)”;
                                    
                                 
                     
                           c)
                        
                        
                           üheteistkümnes taane jäetakse välja:
                           
                                       „—
                                    
                                    
                                       Riskist teavitamine ametliku teavitusstrateegia arendamise kaudu, nt teadusküsimustega tegelevate ajakirjanikega väikese õpikoja korraldamine.
                                       (Hankemenetlus)”;
                                    
                                 
                     
                           d)
                        
                        
                           kaheteistkümnes taane jäetakse välja:
                           
                                       „—
                                    
                                    
                                       Praeguste vahendite ja vajaduste hindamine. Eesmärk on tagada teaduskomiteede toimimine kõrgtasemel (võrreldavate ülesannetega ELi ametite võrdlev analüüs).
                                       (Hankemenetlus)”.
                                    
                                 
                     
         
               13.
            
            
               Punkt 3.3.1.1 (lähenemisviis, millega kaasatakse tervishoiu edendamine igasse poliitikavaldkonda) jäetakse välja.
            
         
               14.
            
            
               Punkti 3.3.2.4 (seksuaaltervis ja HIV-AIDS) muudetakse järgmiselt:
               
                           a)
                        
                        
                           esimene taane jäetakse välja:
                           
                                       „—
                                    
                                    
                                       Uuring kõikide ELi riikide 12–17aastaste noorte teadmiste kohta seoses seksuaal- ja reproduktiivtervisega. Eesmärk on parandada põhiteadmisi, et arutada noorte seksuaaltervisega seotud asjakohast tegevust Euroopa tasandil.
                                       (Hankemenetlus)”;
                                    
                                 
                     
                           b)
                        
                        
                           kolmas taane jäetakse välja:
                           
                                       „—
                                    
                                    
                                       Teha kindlaks meetodid, mida turunduseksperdid kasutavad noortega kontakti leidmiseks, ja hinnata, kuidas neid meetodeid saaks kasutada, et anda noortele teavet seksuaaltervise kohta. Eesmärk on toetada/viia edasi seksuaaltervist käsitlevat arutelu ELi tasandil, et edasi arendada ELi poliitikat.
                                       (Hankemenetlus)”.
                                    
                                 
                     
         
               15.
            
            
               Punkti 3.3.2.6 (sõltuvuse ennetamine) kaheksas taane jäetakse välja:
               
                           „—
                        
                        
                           Komisjonile antakse tehnilist abi nõukogu 18. juuni 2003. aasta soovitust käsitleva eduaruande koostamiseks. Meede on ette nähtud ELi uimastivastase võitluse 2009–2012. aasta tegevuskavaga (meede 23). Eesmärk on hinnata 2007. aastal vastuvõetud esimese aruande põhjal kahju leevendamisega seotud teenuste ulatuse parandamist, kasutades tulemuslikuks osutunud sekkumismeetmeid eelkõige vanglates ja taasintegreerimisteenuste puhul ning isikute puhul, kes peavad pärast vanglast vabanemist saama järelravi. See annab ühendusele koostöös liikmesriikidega võimaluse kaaluda, kas on vaja anda edasisi soovitusi.
                           (Hankemenetlus)”.
                        
                     
         
               16.
            
            
               Punkti 3.3.2.7 (raskete, krooniliste ja haruldaste haiguste ennetamine) teine taane jäetakse välja:
               
                           „—
                        
                        
                           Tehniline, teaduslik ja halduslik abi vähktõve vastu võitlemise meetmele Euroopa partnerluse raames. Teatises „Vähktõve vastu võitlemise meede: Euroopa partnerlus” määratakse kindlaks konkreetsed meetmed neljas valdkonnas: ennetustegevus ja tervise edendamine, tervishoid, vähiuuringud ning teave ja andmed. Partnerluse raames määratakse kindlaks edasised meetmed, mida tuleb rakendada teatises nimetatud eesmärkide saavutamiseks, kusjuures üldine eesmärk on vähendada ELis haigusest tulenevat koormust. Kõnealuse lepingu eesmärk on anda tehnilist abi ja nõu Euroopa partnerlusele.
                           (Hankemenetlus)”.
                        
                     
         
               17.
            
            
               Punkti 3.4.1 (teadmiste ja heade tavade vahetamine) teine taane jäetakse välja:
               
                           „—
                        
                        
                           Poliitiline dialoog, milles käsitletakse põhiväärtusi ning patsiendiõiguste määratlemist ja jõustamist kõikjal Euroopas. Eesmärk on hinnata koos liikmesriikide ja ELi tasandi sidusrühmadega patsiendiõiguste väljatöötamist ja jõustamist. See oleks panus aruteludesse, mis käsitlevad komisjoni selleteemalisi praegusi või tulevasi algatusi.
                           Nendesse poliitilistesse arutlustesse on vaja kaasata mitmesuguseid tervishoiupoliitika asjaosalisi ja nende tulemused peaks olema väärtuslikud tulevase töö jaoks ELi tasandil. Euroopa tervishoiupoliitika ja -süsteemide vaatluskeskus pakub vajalikke erialateadmisi, inimressursse ja olulisi kontakte, et hõlmata valdkond plaanitud ulatuses, jõuda sihtpublikuni ja esitada soovitud tulemused.
                           (Otsetoetusleping Euroopa tervishoiupoliitika ja -süsteemide vaatluskeskusega)”.
                        
                     
         
      Brüssel, 22. detsember 2010
      
         
            Komisjoni nimel
         
         
            komisjoni liige
         
         John DALLI
      
   
   
      (1)  ELT L 301, 20.11.2007, lk 3.
   
      (2)  ELT L 369, 16.12.2004, lk 73.
   
      (3)  ELT L 340, 22.12.2009, lk 1.